50-ročná žena hlási meškanie menštruácie po užití tabletky po
Dobrý deň v marci som užila tabletku po lenže som ešte nedostala menštruáciu v máji som mala len jeden deň špinenie mám 50 rokov ďakujem
Dobrý deň,
ďakujeme za Vašu otázku.
Po užití núdzovej antikoncepcie sa môže objaviť nepravidelnosť menštruačného cyklu. Ďalej veľmi častým dôvodom meškania menštruácie je zvýšený stres, prechladnutie, nadmerné cvičenie a diéty, cestovanie, či nastupujúce obdonie menopauzy. Menopauza alebo klimaktérium je obdobie v živote ženy, ktoré je spôsobené útlmom činnosti pohlavných orgánov. Nástup klimaktéria je individuálny, ale zväčša nastupuje okolo 45 - 55 rokov. Znížená tvorba hormónov estrogénu a progesterónu má za následok nepríjemné stavy ako sú návaly tepla, potenie, zmeny nálady, priberanie na váhe, bolesti hlavy, problémy so spánkom a najmä nepravidelná menštruácia.
Pre zistenie konkrétnej príčiny bude potrebné gynekologické vyšetrenie.
Prajem pekný zvyšok dňa.
S pozdravom
Mgr. Emma Halás Haluščíková